السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد
فاسأل الله سبحانه وتعالى ان يزينا واياكم بزينة الايمان واسأل الله سبحانه وتعالى ان ينفع بنا وبكم حيثما كنا وكنتم ونسأله سبحانه وتعالى التوفيق لي ولكم وان يجعل هذا المجلس
من المجالس التي نرزق فيها العلم النافع والعمل الصالح والرزق الطيب المبارك تكلمنا آآ مع حضراتكم المرة السابقة عن التفريط تفريط في اعمال اليوم والليلة وايه اللي بيخلي ناس كتيرة بعيدة
عن اه طريق الاستقامة بعدما يعني تمشي فيه شوية. فيه ناس بتقف وفي ناس بيكون عنده المرض ده وهو مش واخد باله سرحان مش مركز فبيحتاج ان في حد كل شوية كده ايه؟ يقول له وبعدين واخرتها
انت رايح فين فنسأل الله سبحانه وتعالى ان يسددنا واياكم لكل خير اتكلمنا في لان الامر ده فيه ناس بتكون واخدة بالها منها ان هو فعلا مقصر وهو واخد باله ومنتبه ان هو مقصر
ويا جماعة في فرق بين الاعتراف في فرق بين ان هو عايش معنى الاعتراف ده عارفين في البيت مسلا عم بيبقى الزوج والزوجة زعلانين مع بعض او اخ واخته وبتاع ولا واخيه فتلاقيه يقول له خلاص يا عم انا اسف لكن انت اللي عملت لكن انت اللي قلت بس انت برضو اللي خلي بالك عارفين ان الفكرة دي
اه ده بيكون عنده فقه اللواكن. او تبرير اللواكن. هو في حقيقته هو مش معترف هو مش معترف ان هو غلط اللي بيبقى معترف ان هو غلط بيقولها بكل وضوح انا اخطأت سامحني
ما بيبقاش بقى شايف بس انت اللي كنت وانت اللي عملت لا لا لا. فنفس الكلام هنا انت معترف ان انت مقصر؟ اه انا معترف. عم بقول لك مقصر بتقولها بكل وضوح
ففي شخصيات هي معترفة ان هي مقصرة وعارفة ان هو اه عنده الخلل دوت وعنده المرض ده واخدين بالكم؟ فيه واحد تاني هو لا يشعر بالمرض هو اصلا لا يشعر بالمرض
زي اي واحد عنده واحد عنده سوسة في الاسناء السوس قاعد ينخر في الاسنان وهو مش شايف مش حاسس هيحس امتى ده بيحس امتى يا اولي الالباب بيشعر لما بنوصل مرحلة يقول لك الله ده وصل للعصب
يبدأ بقى ايه؟ يقول اه والدكتور يقول له ياه انت كنت فين في امراض كتير تبقى عاملة زي السوس ده. قاعدة معها. وعلى فكرة حتى في البيوت في مشاكل في البيوت
الزوج لما مبيحلهاش بدري والزوجة لما مبتنتبهش ليها بدري بتبقى عاملة زي السوس فالموبايل ده في ايد الاولاد او وسوس فوز كبير تربوي بس انت لسه كنت قارئ بحس كده قريب ان اه جمعية امريكية اللي هي
بتاعة الطب النفسي وكده هم بيدرسوا حاليا وعاوزين يسنوا قانون ان ممنوع واحد مراهق يمسك الموبايل ويدخل التطبيقات الا بعد ما يجتاز اختبار ان هو مؤهل انه يتعامل مع التطبيقات دي
كفار مش مسلمين ولا حاجة ولا عندهم الشيخ يعقوب والعدوي هم اللي افتوا بالفتوى دي العجيب في ناس فعلا بقى بينبهروا جدا بالكلام ده وبياخدوا به تلاقي اي واحد ما عندوش عزة نفس وعنده دنو كده ودناءة في ان هو يعني بيبص لنفسه بدناءة معينة كده هتلاقيه بيقبل الحاجات دي
لكن ما بيقبلهاش اه لان هو مش متحرر هو دايما حاسس ان هو اسير في المعرفة واسير في القيم واسير في التربية لغيره فدايما مستني ان سيده هيقول له ايه في المسألة دي
الشاهد ان ان الحاجات دي هي سوس عشان كده ما تجيش النهاردة تسلم ابنك الحاجات دي وتيجي بكرة تقول لي الحقني انا ابني آآ آآ شاف حاجة معينة بيتفرج على حاجات ابني مبتلى
بكزا وكزا نخلص احنا احنا في مرحلة بقى العصب. لازم نبقى متفقين كده. احنا مش في مرحلة ايه؟ خليه يغسل اسنانه قبل ما ينام والفرشة والمعجون ومش عارف ايه انسى خلاص احنا في حتة تانية
احنا في حتة تانية خالص دلوقتي والتواصل بقى بتاع ايه يا شيخ احنا كنا عاوزين نجيبهولك المسجد. لأ هو حضرتك احيانا بتبقى عاوز ترمي المشكلة فبتبقى ايه؟ بتنتزر ان الحل ده هيبقى بانادول هياخد والدنيا لا هو فيه فاتورة وحضرتك لازم تدفعها
ففي ناس بيكونوا حاسين بالمرض وفي ناس معترفين بالمرض بس مش حاسس بخطورته قد ايه هو ايه المرض اللي احنا بنتكلم فيه؟ هو مرض البعد عن الله بتدرج وهو مش واخد باله
اللي هو التفريط في عمل اليوم والليلة. اللي هو اللي ممكن نسميها الانتكاسة الخفية واخدين بالكم لان الانتكاسات النهاردة يعني نسأل الله العفو والعافية. آآ خفية. ما حدش بياخد من باله منها قوي
ممكن تبقى في واحد مبتلى وآآ هو لا يشعر ان هو مبتلى قابلتوا حد كده في حياة انتم مر عليكم حاجة قبل كده ولا لا مرت عليكم حاجات زي كده
اكيد مرة على حضراتكم حاجات قبل زي كده فبيحصل تصح تصحر ليه وهو مش منتبه تماما ان هو في مرحلة التصحر ولزلك من سبحان الله آآ زمان كان الانتكاسة مختلفة عن اليومين دول
صح ولا لا؟ متفقين معي ولا لا انتكاسة زمان مختلفة انتكاسة زمان كانت عبارة عن اول حاجة كانت فردية فتلاقي الواحد ينتكس كده تلاقيه يبقى يتسلل لوازا من صفوف الصالحين
يتخفف رويدا رويدا لكن الانتكاسة اليومين دول موضة بتلاقي مجموعات واخدين بالكم؟ خلاص يا نقلع الحجاب مع بعض آآ نعمل مش عارف ايه مع بعض اه نفجر مع بعض ليفجر امامه واخدين بالكم
فكنا زمان نشوف قوافل العائدين حتى كان في دروس اسمها كده قوافل العائدين النهاردة حلول المنتكسين. تلاقي كده مجموعة كده وتعمل يعني انت كنت ممكن مسلا في واحدة تنتكس في علاقتها مع زوجها
فتبدأ تتكلم بطريقة معينة او العكس لأ النهاردة لأ ده بقى جروبات وبتاع وتأييدات هنا وفرق هنا سبحان الله انتكاسة زمان كان صاحبها بيقر بالخطأ ويعترف بالزلة ويبدأ يسأل بقى مم
اي حد يعني ولو حد لامه يقول له ادعي لي ويطلب من اي حد بينكر عليه يقول له ادعي لي بالتوبة مشيخ ومش عارف ايه صح النهاردة الانتكاسة مبررة بان انها تبرر لك تقول لك اللي فيها
على فكرة وممكن يبرروا لك حتى كل حاجة ممكن آآ قاعد بيلعب بلاي ستيشن ليل نهار وقاعد بيلعب كزا تقول له يا حبيبي انت بتضيع وقتك ليه كده وبتاع؟ يقول لي لا على فكرة ده مش ده دي رياضة
رياضة ايه يا حبيب قلبي؟ بص شف حركة الدراع دي وانا بحرك ذراعي دي انا زي ما اكون كده بلعب ريست والنبي يقول صلى الله عليه وسلم صلى الله عليه وسلم بيقول لنا ايه؟ ان المؤمن القوي قل انت بقى يا شيخ انت عارف
وبعدين يا عم الشيخ ميزة اللعبة ديت ان هي بتخلي دماغي مشدودة. التفكير بيبقى مشدود. التفكير ده هيبقى لمين؟ للامة وبعدين يا عم الشيخ خلي بالك انا بلعب مش اي لعب انا بلعب فر وكر وايه وضرب نار وبتاع اقسم بالله وعيني على الجهاد
شوف انا سبحان الله انا عيني دلوقتي على الشاشة لكن عين قلبي على الجبهة انا مسمي حتى نفسي ابو اسيد انا مسمي نفسي ابو الزناد قاعد يبرر لنفسه وهي تبرر لنفسها طريقة التواصل دي اصله هيبقى خطيبي. اصل هو وعدني. اصل هو جه وشافني ومع فكرة ماما عارفة
على فكرة ماما ماما مش وحي يعني ماما عارفة وبابا عارف والكلام ده كله وبابا وماما مش هيخشوا قبرك معك عادي جدا تتعرفوا وخاله عارف وهما اللي قالوا هنعمل الفرح بالطريقة ديت وعادي واللي فيها احنا سألنا لجنة الفتوى وعمو الشيخ قال لي
طول ما انت في الدايرة دي فانتكاسة اليوم مبررة ما فيهاش الشعور بتاع هو من جواه هو عارف لو وقف مع نفسه لكن لا وعادي جدا ان هو يصفك بالانتهاز الانتهازية وديكتاتورية وتشدد
انتكاسة زمان كانت لشهوة غالبة لحظة ضعف تسويف تزيين صحبة سوء سهم من ابليس بنظرة محرمة لكن النهاردة جمعت مع الشهوة بلا خجل الشبهة فهبقى ايه يدخل في دوامات نسأل الله العفو والعافية
وربنا يلهمنا التوفيق نتكلم ان شاء الله الامور دي بالذنوب ذنب ذنب ومداخل الشيطان بيخش لك منه ازاي؟ وازاي تفلت منه فاحنا اه في اه تصحر؟ اه في تصحر. في ضعف ايماني. في ضعف ايماني
كان زمان حديسك عن الصالحين وتتكلم عن شيخ اللي يزود الايمان شيخ نقيم الليل ازاي؟ الازكار ازاي كنت اجمل الحوارات بتاعتك عن المسلمات والمحكمات يا شيخ انا كده حجبي صح. انا كده انا اكون بار بامي
انا عاوز ارتاحي والدي مانعني يعني انا بقالي فترة كبيرة كبيرة فعلا يعني ممكن ايه تكون عدت سنتين مسلا ما سمعتش حد قال لي انا عاوز التحي وحد مانعني السؤال ده خلاص لم يعد موضوع آآ سمت رسول الله شاغل ناس كتير
واخدين بالكم؟ فكثر المتصحر لا حتى لو هي موضة اللي بيقول لك ان هي موضة حتى لو هي موضة ما كنش لا لا هو الحمد لله في ناس راجعة اللهم لك الحمد لكن سؤال النقاب عالي بفضل الله. الشاهد ان كل الاستطراد ده اللي احنا عاوزين نقول
ان في نوع حاسس بالوجع حاسس ان هو بضعف الايمان وان هو بيبعد بس مش قادر يدرك خطورة ومآلات الضعف ده. زي ما واحدة حاسة ان هي مش حلت في الامتحان كويس. هي حاسة بالاحساس ده مش بس مش مدركة
ان الدرجتين دول مش هيخلوها تدخل الكلية اللي هي عاوزاها بيحبها لا هو شايف نفسه ان هو ايه ان هو بلغ بلوغ الكمال. ده حال الورقة كلها مية في المية. هو اصلا مش محتاج. هو اصلا مش محتاج امتحان اصلا
ايه الحل؟ ما احنا قاعدين عشان نقول الحل بقى النهاردة نقول الاعراض المرض ده. هل انا المرض ده موجود ولا مش موجود ما احنا بنعمل اشعة الاول ونحلل الدم ونعمل تحليل وبتاع والكلام ده كله
وبعدين نشوف بعد كده ما نشوف بقى ايه؟ ونشوف نسبته. ما احنا عاوزين نقول. في واحد بيعمل تحليل دم. عشان يعرف بالزبط الصفايح قد ايه؟ والحديد قد ايه رغم بالكم فاحنا عاوزين نشوف ضعف الايمان
في ناس كتير في الخطاب ده ما بيحبوش ما حبش يسمعه صح حتى اما تيجي تتكلم على الجنة والنار هو ما حبش يسمع الحاجات دي عارفين احد الاسباب الخفية للموضوع ده ايه
ان كتير بيتعامل مع الجنة والنار ان هي فكرة تحفيزية للعمل الصالح مش مش فكرة ان هي اماكن موجودة واخدين بالكم تاني الكلام ده في ناس بيتعاملوا مع الجنة والنار ان هي ايه؟ فكرة فكرة تحفيزية
مش فكرة ان هي اماكن موجودة واقعية انت هتعيش فيها بقية عمرك الخالد في فرق بين بين المنطلقين دول في فرق بين الفكرتين في فرق بين الفكرتين على فكرة الفكرة ديت ان شاء الله لما نتكلم في اسماء الله الحسنى هنبرزها برضو في اسماء الله وفي الرب سبحانه وتعالى في ناس بيتعاملوا مع ربنا ان هي
هي فكرة مش ان ان هو سبحانه وتعالى زات لا هي مجرد في حاجة كده يعني ايه معلومات معلومة ففي ناس بتتعامل مع الجنة والنار ان هي حاجة بتحفز مش قادر يدرك ان هي اماكن موجودة حقيقة
اماكن يعني ممكن يكون متخيل زايد وستة اكتوبر والمنصورة وبورسعيد اكتر ما هو متخيل الجنة فكرة واقعية الجنة والنار واقعية يوم الاخر ان هي واقعة هي فكرة غائبة عن ناس كتير
هي بتتعامل معها كما تتعامل مع اي فكرة خيالية واخدين بالكم والا ازاي هتقتنع ان عاقل لا يهتم بزمن حقيقي سيعيش فيه مليارات السنين ثم يدعي الاستراتيجية لما يخطط لتلات سنين قدامه خمس سنين ويتكبر على الناس بكده
تروحي تزوره في المؤسسة يروح يقول لك ايه افتح يا باشمهندس الخطة فيروح فاتح لك اللاب ويدخلك غرفة اجتماعات وتحس انك داخل لجنة يعني يعني لكن مخابرات يعني وبعدين يوريك بقى الخطة الخمسية وشوف احنا هنا عاملين كزا وهنا مؤشرات الاداء وهنا مش عارف ايه تبص تقول يا ولاد الزين امنوا انتو وصلتوا لحاجة عالية قوي
اصل احنا بنخطط لخمس سنين قدام شيخ المستقبل لازم نركز فيه الراجل ده انا مقدرش استوعب اقول ان هو عندو ان الدار الاخرة واقع ومش شايف انا عشر معشار التخطيط ده انا مش هقدر استوعب ان حضرتك تسع ساعات برة بيتك في مكتب العمل قاعد امال تخطط
مستقبل بنتك اللي هتتجوز وولادك وتقول لها انا عندي خمسين سنة وستين سنة ونفسي افرح بك قبل ما تموتي قبل ما اموت وحضرتك ما بتقعدش عشر معشار الوقت ده للفكرة اللي يبقى هي الموضوع عندك ايه؟ ان هي فكرة تحفيزية. الجنة لأ عشان الجنة عشان النار لأ عشان نبعد عن النار. لأ. غير ان هي فكرة فكرة الجنة
النار دي ان هي ايه؟ اماكن موجودة مستحيل تقتنع ان في عاقل وتحترمه بالمناسبة وهو بيفكر فين؟ في خمس ست سنين قدامه سايب الايه اذا وقعت الواقعة عشان كده من كتير ان القرآن يصف الاخرة بالواقعية. اذا وقعت الواقعة. ان عذاب ربك لواقع
صدقيني انت طول ما انت ماشية بالطريقة ديت تخلي بالك انت في في حاجة جاية. جاية جاية الفلسفة دي بتريح كتير قوي شوفوا يا جماعة ربنا سبحانه وتعالى يقول امن هو قانت اناء الليل
ساجدا وقائما يحذر الاخرة يا جماعة الراجل ده هو ليه ما نامش زي ما الناس نايمة ليه مش نايم ماسك الموبايل وقاعد اومال يسرح طول الليل. ليه امن هو قانت اناء الليل. طول الليل قاعد
ساجدا وقائما. ايه اللي مخليه ساجد وقائم؟ يحذر الاخرة يحذر الاخر. هو هو خايف على مكانه. ويرجو رحمة ربه. قل هل يستوي الذين يعملون والذين لا مالون هي الاية كده
الاية مش كده. امال الاية ايه؟ قل هل يستوي الذين يعلمون والذين لا يعلمون. كان الله قال هذا هو العلم هو ده العلم تقول لي بقى اصل انا بدي دروس وانا شيخ وانا شيخ يا ست الكل الله يعزك
يا امي يا اللي ماسكة دار قرآن ويا اللي ماسكة مش عارف ايه الاخوات وبتديهم مصطلح ويا شيخ يا اللي بتدي مع الشباب وقاعد ليل نهار تديهم تربية وبتاع الله يعزك
انت فين من الاية دي اصل انا بعلم الشباب يا سيدي رد علي انت فين من الاية دي امن هو قانت آآ اناء الليل ساجدا وقائما يحذر الاخرة ويرجو رحمة ربه
موضوع الدرس عن ايه؟ عن آآ دردشة. احنا بنقعد كل يوم جمعة وكل يوم خميس بندردش مع بعض. فاسمعوا الدردشة وخلاص قل هل يستوي الذين يعلمون والذين لا يعلمون انما يتذكر اولوا الالباب. كلمة تلخص المشهد كله
كلمة بتلخص المشهد كله عشان كده عاوزين حضراتكم تبقوا مدركين ان احنا اما نتكلم في الحاجات دي احنا بنتكلم عشان ايه يعني اللمة الحلوة بتاعة لمة الاسبوع لاة طبعا احنا مش قاعدين احنا مش فاضيين لا
هو الفكرة كلها ان احنا ايه؟ كل دقيقة كل شوية هنزكر بعض عملت ايه في البيت الجديد البيت الهون. ما احنا هننقل يا سيدي بالله اه والله هننقل هننقل فين؟ في مكان هتقعد فيه اكتر من مليارا ما عشرين مليار سنة
هتقعد فيه هتقعد فيه دي مش مجرد فكرة ايوة هتقعدي انت فيه. شفت انت مبهدلة نفسك في الجامعة عشان تلات اربع سنين ومتعزبة وبتاع ومرتبطة به وهو معجب بي وانا
به ومش عاوز اصرح وهو قاعد اومال ايه؟ نزراته تفارقني وبيتابعني على الصفحة وانا بخش له على الانستجرام. شفت الهيصة دي كلها اه عارفة ليه الهيصة دي موجودة عشان حضرتك مش مقتنعة
اقتناع عملي حقيقي ان في بيت انت رايحاه هتقعدي فيه مليارات السنين بناء على هتابع الانستجرام وتابعي الحاجات ديت بطريقة محرمة ولا بطريقة حلال المكان بتاعك بيتحدد على الحاجات اللي انت قاعدة عمال تخربطيها وانت في اعدادي وسانوي وجامعة. ومتجوزة
واصلة لكم فتعالوا نشوف ايه الاعراض لو هي موجودة نبدأ نقول ان المرض ده عندي اللي هو ايه المرض مرض التفريط باعمال المسلم في اليوم والليلة اللي هي ان في انتكاسة خفية
فنسأل الله سبحانه وتعالى التيسير تعالوا نشوف الاعراض اول عرض هو اهمال الانسان لنفسه من دون تزكية. وسبحان الله وانا بحضر الدرس ده جت في زهني فكرة كده اللي انا اتكلم
عن حاجة معينة. الحاجة دي قلت سبحان الله لو الناس انتبهوا لها حاجات كتير هتتحل نتكلم كتير عن عطور السكينة وكده. انتبهت ان في مجموعة من الاسئلة والاساسيات لما ما بتجيش مهما هنتكلم معك في عطور السكينة
لن تحدس السكينة. ايه هي؟ مشتتات السكينة يعني في واحد عنده قناعة خفية ايه هي؟ ان الله لا يجيب الدعاء هو كده هو عنده الفكرة دي ان ربنا ما بيجبش الدعاء ان ربنا ظلمني
فمهما بقى قاعد اما انت رايح معاه وتجيب معاه وبتاع هي مخدرات عطور السكينة دي بالنسبة له مخدر ليه؟ لان هو عنده ازمة حقيقية لازم يتعالجها وعنده مشكلة واخدين بالكم
فهو بالزبط كده انت مدي له كيس فقاعد عمال يحط فيه ايه التفاح الكيس مخروم فانت لازم تاخد بالك انك ترقع الحاجة الايه؟ المخرومة دي فان شاء الله بازن الله
قلت ان مشتتات السكينة دي لي انا ايه اللي خلاني اقول الفكرة الاستراتيجية لان في سؤال ايه؟ اتحط كده في الوسط كده بسببه هو ده ففي اسئلة كتير في قناعات كتير فيها تشويش هي اللي عاملة الموضوع ده
مرة في واحد بيقول لي انا ربنا سبحانه وتعالى ليه بيحاسبني على المعصية وهو اللي كتبها علي قلت له هو هيحاسبك عليها؟ قال لي اه هو هيوديك فين لو انت عملت المعصية دي؟ قال لي هيوديني النار. انا قاعد بقى استطرد يعني ايه بتنزل معه بالراحة يعني
قلت له ايه ده يعني هيحاسبك عليها؟ اه هيوديك النار؟ اه. قلت له اما تيجي تخش النار خلاص وانت داخل قل له انت هتدخلني ليه انت زالمني واحنا هناك ان شاء الله هنعرف بقى الاجابة
راح باصص لي كده قال لي يعني ايه؟ قلت له ما فيش مشكلة يعني تدنك كده بالقناعة دي وانت خلي عندك القناعة دي. انت كده كده القناعة دي الاول هتغير حاجة. يعني انت مسلا القناعة ديت اما انت تقول لي ان هو زالمني
وبيقدر علي المعصية وهيحاسبني عليها ان الفكرة ديت وهي موجودة عندك هتغير حاجة من المشهد يعني مسلا مش هتموت لأ هتموت فانت كده كده هتقابله صح اه فغالبا لو كلامك صح يبقى انت هتخش النار وانت داخل قل له ليه انا دخلت
واقول له انت زالمني او هو انتبه ان التفكير ده مقالاته في الاخر خالص لن يتم الا ما يريد الله قلت له هو انت عايزه وعاوزه يحاسبك على الطاعة ليه
مش هو اللي كاتبها عليك سكت كده شوية وقال لي اه صحيح يعني انت عاوز انت تاخد بتاعات الطاعة اللي هو كاتبها عليك ومش هتاخد ساعة المعصية اللي هو كاتبها عليك
فبدأ يهرش كده شوية وبعدين قلت له يا سيدي هو عم يحاسبك على المعصية اللي انت عملتها دي. هو حاسبك على الشيء المكتوب ولا الشيء المعمول منك عشيق المكتوب من قبلي ولا المعمول منك
يعني انت هتفاجئ انك بتتحاسب على معصية انت ما عملتهاش يبقى هو معمول منك صح يعني لو انت ما كانش عندك معلومة ان ربنا كاتب كل حاجة الكلام ده هيفرق معك في شيء في الموضوع ده
ثم في النهاية من خلاصة الخلاصات يعني ربنا كاتب انك هتاكل ايه صح وانك هتنام جعان ولا شبعان؟ قال لي اه. طول النهارده مش عاوزك تاكل قال لي يعني ايه؟ قلت له خلاص اللي ربنا كاتبه
فعما تجوع ما تقومش تاكل وعما ترهق خالص ما تروحش ناحية السرير هو لو كاتب لك انك هترتاح هترتاح ولو كاتب لك انك تاكل وتشبع هتاكل لكن انت بتعمل ايه بقى؟ ده انت بتروح عند التلاجة
وتفتح وتنقي وتسخن وتعمل الله! واشمعنى الحاجات دي كلها بتعملها عارف ليه؟ بل تؤثرون حياة الدنيا الخلاصة يعني يعني مش ده في كلام تاني كتير يعني لانه الاستشكالات اللي زي ديت المتعلقة بالقدر او غيره يعني او ربنا بيستجيب الدعاء ولا ما بيستجيبش الدعاء وايه فايدة الدعاء
طالما ربنا كاتب لنا كده كده اللي احنا كاتبينه. ربنا كاتب علي ان انا هاعمل كزا. طب ليه بقى انا ادعي القصص دي كلها انا بحس ان هي مشتتات ضخمة جدا
مشتتات ضخمة جدا فانت النهاردة مهما هتتكلم ومهما هتكلموا في السكينة سيظل عنده ازمات ضخمة في الايه؟ في القضايا دي. رغم ان الموضوع بسيط خالص. ربنا كاتب في قدر لا يمحى وفي قدر يمحى بالدعاء
فانت اما بتدعي انت بتشتغل فين اللي ممكن يمحى. طب انت ايه عارف الهون اللي سابت والهون اللي مش هيمحى لأ خلاص انت شغال انت عندك نوعين من القدر في قدر بس انا هجاوب عشان انا قلتها وانا ما احبش اقول شبهة واسيبها. خاصة لما الشبهة تكون متداخلة
فانت عندك قدر خلاص يقوم الكتاب مكتوب ان محمد ده هيعمل واحد اتنين تلاتة اربعة ده ربنا اطلعني عليه لأ وفي قدر ربنا قال عليه يمحو الله ما يشاء ويسبت
في قدر كده. يعني ولله المسل الاعلى كتقريب المسال كده ان محمد يكتب لي من الخير كزا لو دعا طب انا دعيت هيكتب لي من الخير. محمد يصرف عنه من الشر كزا لو دعا. فيصرف عنه
ففي قسم من القدر بيمحى يأتي الخير بتاعه او يزول في قصة انت ما تعرفش بقى القسم الهوني السابت من من غيره. عموما يا جماعة اللي بيتعامل مع ربنا وبرضه نفس الكلام. الاشكال ده يا حبيب قلبي احيانا القرآن
بيتجاوز السؤال وما يجاوبوش. دي نقطة مهمة جدا. في اوقات كتير من القرآن ما يجاوبش على السؤال بس تسأل ما يجاوبش يفاجئوا بايه باجابة اعمق من اللي هو بيتكلم فيها
ففي واحد خلاص هو مشغول جدا هو يوم القيامة امتى؟ يوم القيامة امتى؟ يوم القيامة امتى هيحصل امتى يوم القيامة ده؟ في اوقات في القرآن تلاقي القرآن ما جاوبش عليه
لأ مش هنجاوبك يلاقي الاجابة زي الصاعق كده تنزل عليه يقول له ان الاجابة قل هم عمال يقولوا ويقولون متى هو امتى يوم القيامة؟ يعني بعد الف سنة وبتاع الكلام ده كله يوم القيامة يوم يدعوكم فتستجيبون بحمده
عارف كده زي واحد يقول لك ايه؟ اه بس انا هعرف بقى ايه هو انا ايه اللي عرفني يمكن ما يمكن اه اه ان القرآن ده النبي صلى الله عليه وسلم هو اللي زود الاية دي. انا اعرف ازاي بقى
احيانا في بعض الشخصيات النقاش معاه مش بيكون منطقي النقاش معاه بيكون تديلو حاجة تهز ايمانو لما الايمان يهز الكهربا اشتغل بتاعت الدماغ يبدأ يلقط تاني فيبدأ ايه المنطق بتاعه يشتغل
فاهمين الكلام اللي انا بقوله ده فاهمين؟ اه. بس. عموما انا مش دلوقتي مش في مش هدفي ان انا اقول الاشكال واجاوبه. هعدي الكلام ده في وقت تاني يعني. لكن
نتمنى نتمناه انك لازم تبقى مدرك شوية كويس قوي ان في شوية تشويش عليك هو ده اللي بيشتت عليك كل خير وشتت عليك السكينة بشتت عليك الوحي فصلح الفيوز اللي ضاربة دي عشان تلقط
السكينة بعد كده تعالوا نشوف الاعراض اللي ممكن لو موجودة نقول ان المرض ده موجود. اول عرض هو اهمال الانسان لنفسه من دون تزكية. مش وهو مش مهتم اصلا بموضوع التزكية. لو اصلا درس زي ده كده طبعا مش هقصد درسي انا. لكن موضوع الدرس اصلا ولا فارغه؟ يعني ايه انتكاس
مثلا ايه؟ ما انا كويس ولا فارق ولا فارق معي ان انا ايه علاقتي تتجدد هو فارق معه ان علاقته تبقى كويسة مع خطيبته فارق مع هي فارقة معها جدا ان علاقتها تكون كويسة مع المعيد. هي فارقة كتير جدا تبقى علاقتها كويسة مع زميلتها
مع حمتها الجديدة طب مع ربنا؟ عادي يعني ليه؟ لان الانسان في العقلية دي هو مركزية الكون مش الرحمن. اما يكون الرحمن مركزية الكون هتلاقيه هي ايه قاعدة ايه؟ ايهم اقرب
ده اللي شاغلها. فمن مؤشرات الانتكاسة الخفية هو اهمال الناس من دون تزكية يا جماعة الخير اللي بيقول لي حدث الناس على قدر عقوله. او انا النهاردة لو في درس
مسلا بخاطب ناس بلغة انجليزية فييجي واحد يقول لي على فكرة انا هندي خاطبني باللغة الهندية في وقت معين الحصة دي حصة انجليزي فلازم حضرتك تقبل ان في حاجات ان اه انك تجتهد وتحاول تركز
وتترجم اللغة ديت لكن مش كل الدروس هتكون حصة لغة عربية طبعا لو سلمنا اصلا ان ده ايه حصة انجليزي يعني ليه بقول الكلام ده عشان مش عاوز اتحط تحت الارهاب بتاع
ما يطلبه المستمعون لا احيانا بتكون هي الحاجة ديت عالية شوية زي ما انت بتتحدى نفسك في الجامعة وبتحاول تروح تزاكر مادة ومش فاهم وتجيب ملخصات وتقعد مع معيد وتاخد درس تاني وتفهم اه دينك اغلى من الحاجات دي
فبنقول من الاعراض هو اهمال الانسان لنفسه من دون تزكية وانه مش مهتم اصلا بالامر ده. هو مش مشغول هو عنده موضوع التزكية ده سبهللة يعني موضوع صلاة السنن ولا فارق معه
اصلي سنن لي اقول الازكار ليه يعني؟ موضوع الفروض خلاص انا بمشيك بالراحة يعني ماشي ما انا بصلي يعني ايه المشكلة يعني اما اصلي الضهر متأخر ساعة هي المشكلة ان ان قدر ربنا سبحانه وتعالى في قلبك ان قدر متأخر بس كده
ان نداء الصلاة ونداء الله سبحانه وتعالى ينادى عليك وانت بتقول له لا هو قدرك عندي مش اللي انا اسيب في اللي في ايدي يعني. ولو القدر ده عالي انا هسيب اللي في ايدي
بس هو لا هو مش عالي لدرجة ان انا اسيب اللي في ايدي فيبقى اول حاجة اهمال الانسان لنفس من دون تزكية مش مهتم ما بيبصش للزاد اليومي اللي بيتزود له عشان السير الى الله
النبي صلى الله عليه وسلم لما في واحد قال له اتكلم عن الصلاة بقى والخشوع في الصلاة وكده فالنبي ارشدوا لفكرة جبارة قال له صلي صلاة مودع اعتبر يا سيدي ان صلاة العشاء اللي انت هتصليها النهاردة دي اخر صلاة هتصليها في حياتك
اخر صلاة بعدها هنكتب على النت يا جماعة ادعوا لشيماء فتوفاه الله شوفي انت هتصليها ازاي شوفي انت هتصليها ساعتها ازاي لك ما تتخيلوا بقى العمق ده هيخليك عامل ازاي
هتصلي بقى الصلاة بتاعة الهرجلة دي؟ ساعة الوضوء اي شيء كان وانت بتصلي الجرس يضرب انت عينك مع الجرس وعينك مع الموبايل اللي بيرن وعينك مع الولد اللي عدى وعينك مش عارف ايه الكلام ده كله
فكرة عدم التركيز في الزاد اليومي النهاردة ايه الاخبار. انا قلت وردي النهاردة قرأت القرآن؟ لا ما قرأتش القرآن. ياه يمر عليك اربعة وعشرين ساعة كلام حبيبك كلام الله الذي تكلم به
لنفسه جل جلاله وانزله لك مخصوص لك انت ايها العبد الترابي انت فين والله سبحانه وتعالى في علوه ينزل لك كلام تقرأه يعدي عليك اربعة وعشرين ساعة مش فارق معك انك تنزر فيه
يا اخي ده يوم القيامة من العقابات اللي هيشوفها ناس لا يكلمهم الله لا يكلمهم الله ويبقى في واحد معزم جدا في قلبك ويتجاهلك ولا يكلمك انت بتضايق جدا فما بالك بقى لو انت بتدعي محبته
فما بالك لو انت بقى عارف ان حياتك كلها وكل الخير وكل الرحمات وكل غنى لك كل ارزاقك في يده هو ثم لا يكلمك لا يكلمهم الله عشان كده في سورة المؤمنون ان ربنا سبحانه وتعالى يقول ايه؟ ولا تكلمون
لا خلاص لا تكلموني انه انا فريق من عبادي يقولون كان في ناس شغالة بس انتم كنتم بتتريقوا عليهم بسبب التريقة دي لا تكلموا موني ففي ناس هيقطع بالله عليك
ليه انت بقى عايش الالم ده في الدنيا ليه قلبك قابل الكلام ده في الدنيا ده في الاخرة من ضمن الالام النفسية زي ما في ناس كده هتلبس اه سرابيل من قاطران والعياز بالله. وفي ناس هتشرب من غسلين والعياز بالله
في ناس لا يكلمهم الله لا يكلمهم الله طب انت ليه مستعجل الالم النفسي ده في الدنيا ولا انت تتكلم مع الله لا في صلاتك عندما تقول الحمد لله رب العالمين حمدني عبدي. الرحمن الرحيم اثنى علي عبدي
احمد يكلمك الله وانت تناجي الله وانت تتكلم وتسمع كلام ربنا انت عمال اقول لك دلوقتي انت تعرف محمد خيري؟ لا ما تعرفوش. ما هو مين محمد خيري؟ ما اعرفوش
فابدأ اكلمك محمد خيري ده ده بيدي دروس ومحمد خيري ده ده سنه كزا وساكن في كزا بيتكلم عن كزا هتبدأ تتعرف عليه صح فممكن لو الكلام المعلومات اللي انت عرفتها كانت ايجابية فممكن تحبه
لكن هتحبه اكتر امتى وهو اصلا يعني اهل ان يتحب انك تعامله لو عملته اه تقول لي بقى اللي انا عاملته بقى فلما تتعامل معه فما بالك بتتعامل معه يوميا كل اما تتزنق تكلمه تاخد رأيه تستشيره رايح جاي معه تقابله تصلي معه تروح معه هو في حياته
وانت في حياته موضوع تاني خالص ولله المسل الاعلى لن تحبه الا اذا عرفته واذا عرفته لابد ان تعامله وان عاملته عاملك هي دي خلاصة اسماء الله الحسنى تعرفه هتعامله
تعامله بقى فين؟ هيبان بقى المعاملة. المعاملة الليلية الناس اذا خلى كل حبيب بحبيبه لا لا لا انا عندي موعد لي في معاملة المعاملة عشان تعاملني لازم يبقى فيها المخاطبة
راح واستحضار المراقبة المشاهدة يعني انت وانت بتعاملني انت شايفني وبتكلمني ففي كلام وفي ايه استماع وفي مشاهدة انت بتصل لكده من علاقتك بالله سبحانه وتعالى فتكلمه ويكلمك هتقرأ كلامه
وانت تناجيه فيبدأ دي معاملتك انت لله من خلال وردك مناجاتك خلواتك استحضارك لمعاني كتير صح؟ وهو يعاملك يعاملك بقى المعاملة الخاصة بقى تبدأ معاملات خاصة بقى تاخدها من العملات الخاصة
الله مع المحسنين لاي معية خاصة ورعاية خاصة وعناية خاصة اللي من ضمنها الرؤية الصادقة الرؤيا الصادقة جزء من ستة واربعين جزء من النبوة تبدأ تاخد رؤية صادقة تبدأ تاخد ايه؟ تأييد
عناية محبة رعاية شوف بقى الله مع دي في القرآن كله المعية الخاصة تبدأ تاخدها معاملة خاصة لطف خاص عناية خاصة الناس كلها بتجبر بس انت بتجبر جبر خاص الناس كلها بتتحبس انت بتتحب حب خاص
الناس كلها بتأسر بس انت بتأسر او تأسير خاص فيبدأ تخش فين في مفهوم في على ملفات تانية بقى عشان كده انسان لا يقرأ ورده عشان اما نيجي نقول من المزاهر اهمال الانسان للايه؟ للزاد اليومي. يا عم
فمش عدت عليك اية وتزودوا هو انت ليه مش بتتزود ومش عاوزين التزويد اللي هو الروتيني اه اديني بصلي واديني لا لا لا احنا عاوزين معاملة بقى المعاملة ديت مش انت بتشوف الاخ في المسجد وسلام عليكم سبت ومشيت لأ معاملة يعني في معاملة خاصة في تركيز خاص طمنا عليك اخبارك واخبار مش عارف ايه
فعشان كده بنقول ايه؟ ان من المزاهر اول مزهر ايه بقى اول مظهر هو اهمال الانسان لنفسه اهمال الانسان لنفسه. هو موضوع التزكية ده يا جماعة مش شاغلني. انا شاغلني البنت اللي انا عاوز اشوفها رؤية شرعية. انا شاغلني الشهادة
شاغلني الاحياء في سانوي. انا شاغلني اللي انا مش عارف اجيب الدرجة بتاعتي في اصل انا في سانوي في مش عارف آآ اه داخل بقسم ايه ولا ايا كان بقى كل واحد مهموم بهمه
طب وانت انا مهموم؟ انا مهموم بهموم الدنيا بس هموم الاخرة مسيطرة والهم الاخروي يا جماعة لا يشغلني عن الهم الدنيوي وانا قلت لكم قبل كده في دروس رمضان اللي منكم بقى كان مركز معنا
الاخرة مش هتاخد منك الاخرة هتديك الاخرة مش هتاخد منك ولا هتاخد منك عدد ساعات ولا هتاخد منها هتدنك برضو انت الدكتور وانت المهندس وانت الام المحترمة هتدنك في حاجتك
بس كل اللي فيها ان الدنيا ايه هتتعدل من المظاهر ان المرض ده موجود ان عدم الوقوف بقوة امام مغريات الحياة ان اي مغريات مغريات بتخطفها اي حاجة بتشده لتحت
لكن انت انت مخلوق بصوا يا جماعة ربنا خلق قلبك والمفترض انت كمسلم اهتماماتك تبقى عاملة ايه عارفة عن معود القراءة اما بتيجي تجيب عود كبريت وتولع فيه وتوجهوا للارض. الضوء بيروح فين
اطلع لفوق هات كده عود كبريت وولعه وبعدين وجه العود ده للارض هتلاقي الولعة بتروح فين تنزل للارض ولا بتطلع فوق تطلع فوق جربها كده جربها هتعود كبريت وولع وبعدين حط كده ايه
وجهه للعرض لازم تلاقيه تطلع فوق ليه بقى هيطلع فوق طبيعة الاشياء حظائص الاشياء. كذلك انت ايها المسلم ربنا خلقك من خصائصك المفترض ان قلبك دايما فوق يسمو بروحه يرفرف بالجناح فوق هو مركز دايما بوصلته سماوية
مش كل شوية بقى يقع في اي يقع كل المغريات بقى يجيبوا هنا يمين شمال لا من المزاهر بتاعة ان المرض ده موجود او ان الافة دي موجودة افة التفريط في العمل اليوم والليلة
طبعا كنت اديت محاضرة قبل كده اسمها مجاهدة النفس ممكن تراجعوها المحاضرة دي برضو فيها يعني ممكن تبقى هي والمحاضرة ديت يعني ايه اولاد عم يعني اه من المزاهر بتاعة المرض ده هو عدم رعاية الاداب والمستحبات التي سنها رسول الله
اللي بيسيب السنة عشان هي سنة دي من علامات ان المشكلة دي موجودة عنده فهمتم حاجة اللي بيسيب السنة عشان هي سنة دي من علامات ان المشكلة دي موجودة عنده
انت ازا ما عملتش دي يا عم ده سنة يا عم اه اه تخيل لو ان النبي صلى الله عليه وسلم ساكن في الحي بتاعك او قاعد في مكانك وبعدين شافك بتقول له بتقول ايه؟ لا لا دي سنة دي
ياه يعني ايه سنة يعني سنة يعني كان محمد يتسنن بها وكان يحبها والله يحبها فكأنك بتقول ايه؟ لا لا اصل دية طالما مش فرض مش هعملها يا رسول الله اصل انا لا انا يعني آآ انت مش مسيطر على قلبي قوي كده يعني عشان اعمل كل اللي انت بتعمله
لا الموضوع مش في الحتة دي فانت بس الحاجة اللي هتقول لي عليها ربنا اوجبها هعملها غير كده ان انت بتحب انا ايه دخلي انت قد ايه؟ دي حاجة انت بتحبها لكن انا مالي
طبعا حاشاك انك تقول كده عدم رعاية الاداب والمستحبات التي سنها النبي صلى الله عليه وسلم عشان كده اخبار اذكارك ايه محافظتك على الاذكار عاملة ايه في حد من اخواننا
كان بيشتكي لاحد الافاضل فبيقول له انا بقيت بصبه انا مقصر جدا في صلاة الفجر ومش عارف اعمل ايه اجاوبه اجابة عجيبة قوي انتم عارفين يعني الواحد مقصر صلاة الفجر هتقول له ايه
اه صلي الفجر وحاول تظبط المنبه وفي حد مش عارف ايه ونام بدري والقصص دي كلها او الزنوب خلي بالك منها الاخ ده قال له ايه قال له انا عاوزك تحافظ على الافكار المتعلقة بالمناسبات يوميا
اما بتركب السيارة بتقول دعاء الايه؟ سبحان الذي سخر لنا ولا لا اما بتدخل للمسجد اما بتخرج من المسجد اما بتلبس اللبس بتاعك دعاء لبس انتم عارفين ان اللبس له دعاء؟ طيب لو اللبس جديد
طب وبعد الاكل وقبل الاكل وعند النوم قال له انا عاوزك بس تقول الازكار دي لمدة اسبوع خلاص الاذكار في اليوم والليلة تقولها خارج من بيتك داخل من بيتك داخل الخلاء انتم فاكرين زمان زمان. ايام ما كنا في آآ حضانة القدس
كانوا علمونا واحنا في الحضانة ايه بتخش الحمام بالرجل الشمال والازكار اللي تقولها وتطلع من الحمام وتقول غفرانك غفرانك. فاكرين انتم الكلام الجميل ده كبرنا بقى كبرنا على الكلام ده يا عم الشيخ خلاص انت لسه في الحتة دي
خلاص يا عم الشيخ فتلاقي في ناس كتير هي حاسة ان ايه ان الحاجات ديت ياه تصدق اول مرة اخد بالي الاخ ده وازب على الحاجة دي تلت اربع تيام صلى الفجر
طيب ليه بقى صلى الفجر يا عم محمد يا اللي في رابعة هندسة ركز معي وقل الازكار اللي انا بقولها لك دي وبعدين ابقى اسألني الاسئلة. انا عاوز ممكن اطلعك دلوقتي على الهوا واقول لك انا قلت ايه
اقول لك السبب ان انت مش مركز فان انت ايه بتتكلم الكلام ده ركز يا حبيب قلبي يبقى ازا الواحد احيانا تقصيره فالقصص دي بيوقع عشان كده ابن المبارك له كلمة دهب
دهب تعلقها كده يعني وانت رايح وانت رايح تشوف رؤية شرعية اداها لها مع المهر قال ما تهاون بالادب عوقب بحرمان السنن ومن تهاون بالسنن عوقب بحرمان الفرائض ومن تهاون بالفرائض عوقب بحرمان المعرفة. في رواية الايمان. شفتم الكلام عامل ازاي؟ دواء دواء
هو عاوز يقول لك انت ايه ده قلبك ده زي الفيلا الفيلا دي اوضة النوم اللي فيها الكنوز. انت حاطط الخزنة جوة في صالة وبره الصالة دي بقى فيه كده ايه
بلكونات وبتاع وبرة البلكونات بقى فيه جنينة جميلة. والجنينة دي وحواليها صور الصوت بتاع الفيلا الجميل ده من برة بتاع الجنينة ده هو الادب. الاداب والسنة خلاص الادب فمن تهاون بالادب
عوقب بحرمان السنن. ضاعت الجنينة طب ومن تهاون بالسنن عوقب بحرمان الفرائض فالانسان في حصون له الانسان له حصون يعني حصن ولا حصن ولا حصن الشيطان عاوز يدخل الحصون دي فتعمل ايه؟ لو ما زبطتش حصونك ضيعك
يعني البنت اللي في الجامعة بتراعي الاداب قبل المحرمات الادب الراقي جدا في الكلام. في الوقوف تقف ازاي؟ تتكلم ازاي تضحك ازاي الحاجات دي كلها تركب التاكسي ازاي لو اتعلمت الادب
هتكونوا انتم شايفين ان هي هتبقى قريبة من الغلط لا بينها وبين الغلط خمس ست ايه؟ خمس ست درجات فاول الحصون اللي بتواجه الشيطان امام قلبك هو عاوز قلبك اول حصن بيلاقيه موضوع الاداب والمستحبات. فلما يعديه يدخل على مرحلة الرواتب بقى والسنة. عداه يدخل على الفروضة عداه كسرك ولابد
فدي نقطة مهمة جدا جدا جدا فده مستوى انك تقيس به ايمانك تشوف رعايتك للاداب والمستحبات مهما كانت يسيرة اللهجة الادب وانت بتتكلم مع حد اتكلم معه ازاي بتنظر ليه ازاي
النقاش بيكون عامل ازاي الحاجات دي مهمة قوي كتير من الالفاز بتقرأها على الفيس وبتقرأها مش عارف ايه وواضح ان اللي كاتبها فاقد الادب واضح ان هو فقد جزء من الادب
قال لك اصبحنا احنا مع احنا كشباب بنهزر مع بعض كده وبقى اندنا نهزر والبنات بردو النهاردة دخلوا في لغة كده معينة والله احيانا تجيلي كده حاجة كده قدام عيني اا ابنتين يكونوا بيتكلموا مع بعض على الهوا كده على صفحتهم فتزهر حاجة قدامنا
اقول سبحان الله يعني الواحد بيبقى مكسوف للبنت دي. يعني انا ما اعرفش هي بتبقى بينها وبين نفسها. بس الواحد هو ما يعرفهاش اهو بس مكسوف لها ان هي كبنت
اتقول اللفظ ده وده دليل على ايه؟ دليل خلاص ان الشيطان كسر السور الاولاني. سورك مكسور الحصن الاولاني اتضرب خلاص طبعا لو شفتهم بقى في اماكن تانية زي الانستجرام ولا التيك ولا مش عارف ايه
تعرف بقى كويس قوي ان احنا ايه فين فكثير من الالفاظ ينبغي ان الانسان ينزه لسانه فيها رغم ان هي مش محرمة لكن من الادب ان يراعي الانسان هذا الكلام
بصوا يا جماعة لو مش هتحترم غيرك احترم نفسك هي نفسك دي مش اهل ان هي تحترم انت هو انت انت بينك وبين نفسك كده مش حاسس ان نفسك ديت
كشخصية كده المفترض نحترمها طيب انت ليه بتسمعها الكلام اللي السيء ده كل شوية وتخليها تكتب الكلام ده؟ ليه ان تتعرف بالحاجة دي من المظاهر انا كنت قريب كده فكنت بزور يعني مؤسسة
ظاهرا اسلامية وفيها خدمة للولاد وفيها خدمة للبنات تقريبا تقريبا جزء كبير من الخدمة اللي انا شفته يعني هو ان الموضوع مسميات فقط ان زمان هو كان اه آآ محمود وآآ ومروة لا النهاردة ايه؟ هو آآ
صهيب خديجة ومحمود مروة كان لبسهم مش عارف لأ النهاردة صهيب وخديجة برضو ايه يعني اللبس شوية كده ايه بس نفس الايه اللخبطة ونفس العك وغيرنا المزاهر والشكليات ومدرسة اسلامية جميل وبعدين الباصات مختلطة
طب انا عاوز افهم برضو يعني ايه اسلامية طيب؟ حضرتك تقصد الاسلامية عشان حضرتك تروح جايب لي بنتي تانية اعدادي تالتة اعدادي قاعدة مع ابن صاحبي اللي في تانية سانوي والاتنين في الباص واحد والدنيا ايه
لا خلاص بقى ما تسميهاش اي اسم من الاسماء دي لا ما نسميهاش بقى اسلامي. ما هو اسلامي ده اللي هو ايه طيب مش عاوزين نضحك على بعض من مزاهر الخطيرة هو ترك العمل والطاعة الا فيما يوافق هوى الانسان
هو بيشتغل في الحاجات اللي توافق اللي يوافق فيها هواه من المؤشرات يعني مثلا مثلا هي بتروح الحلقة ليه عشان بتقابل المعلمة وبتقابل اصحابها ودانهم يهزروا ويضحكوا والكلام ده كله
طيب ومامتها او مامتها محتاجاها في حاجة معينة مسلا ان هي تجهز معها فرح اختها والكلام ده كله لأ انا مش فاضية فهي بتترك العمل الا فيما يوافق الهوى هو هواها في البدلة بس
هو هواك التدريس فبيعمل التدريس وبيروح يحضر واللي يعمل الكلام ده كله طيب وقيام الليل طب وصلة الارحام وحسن الجوار لا والله انا القصص دي مش اه يعني انا مش شاغلاني
عشان كده بنحزر العاملين لدين الله من الدعوة المستهلكة للايمان لان في دعوة تبني الايمان وفي دعوة تستهلك الايمان فاوعى تكون مع فريق وشغل واعد ايمانك امال يستهلك. تضعف تضعف تضعف تضعف تضعف تضعف
اوعى دماغك اومال تكبر تكبر تكبر تكبر بس قلبك قاعد اومال يشوح تشويش تشويه جنيني ما في استهلاك للايمان طب الحل؟ ما اشتغلش بالدعوة لا الحل في انك تزبط الدعوة وتخليها بانية للايمان
وبرضو من المزاهر النقص الشديد في شعوره بالمحبة في الله ونظراء ونظراته النظرات بتاعته تجاه مين اهل الاستقامة تاني النقص الشديد في شعوره بالمحبة. ما حدش بيحب الناس لله واللي كان بيحبهم
في الله النزرة دي اتضعفت. عارف بعض الناس كده مسلا بياخد موقف من اهل الاستقامة بنقول له ايه بقى؟ النبي صلى الله عليه وسلم بيقول ما تآخى اثنان في الله
فيفرق بينهما الا بذنب يحدثه احدهما ده كلام غيب ده مش بتاعي. النبي يقول لك انت واخوك كنتم بتحبوا بعض في الله قوي يفترق بينكما بذنب احدسه احدهما ما تأخى اثنان في الله دي نمرة المؤشرات ان ان الحاجة دي موجودة؟ اه
ان بقى في نقص شديد في الشعور بالمحبة تجاه اخواته وتواجهي الصالحين كان زمان اما تشوف الملتحين وتشوف المنتقبات كانت بتفرح دلوقتي لأ طيب ليه اصل هم اتغيروا ممكن بس مش وارد في حاجة كمان
لا لا زي ما بقول لحضرتك كده هم اتغيروا هم ناس وحشة انا عارفاهم انت هتقول لي عليهم مش ممكن تكون انت اللي اتغيرت مش ممكن تكون في مشكلة حصلت
ولا مش ممكن نسأل الله العفو والعافية. من مظاهر المرض ده شعور الانسان بالثقل الشديد عند قيامه بالطاعة حاسس ان الطاعة دي جبل يقول لك يا اخي سبحان الله اقسم بالله
بعد بعد بالتلات اربع ساعات ما بحس باي مشكلة وانا قاعد مع اخواتي وهي الله اكبر تقعد معهم وتدخل الله اكبر عليها المطاعم وتقعد معهم في المطعم ومبسوطة وبتاع وكمان ايه بقى احيانا
الاخوات ربنا بقى يزود جميع الجميع يعني الاخوات من الفضا ربنا يسد يعني احتياجاتهم. يعملوا لك حفلات خطوبة وما فيش واحدة مخطوبة. ويجيبوا لك دف وطبل وبتاع وحفلة وبتاع يعني ايه عشان الاهالي تعرف هي عملت ايه لما ايه
لما صعبه صعب الله عليه. شفتم انتم وصلتوا النساء لفين اللي عارف حد بيعمل كده يكتب واحد اللي عارف حد بيعمل كده يكتب واحد شفتم بالتصعيد عملتم ايه؟ خليتوا الناس
بقت بتعمل حفلة خطوبة تعالوا يا جماعة النهاردة حفلة خطوبة مين افنان؟ ايه افنان اتخطبت؟ اه النهاردة بقى اتخطبت على مين؟ لا ما فيش احنا بس يعني ايه يعني بنقول تعالوا نجرب ويمكن يجي يحصل
يمكن يحصل شفتم؟ اللي عارف حد يكتب واحد في ناس تكتب واحد اهي كتير واخدين بالكم يعني فتلاقي في ناس اول مرة تعرفه كده لأ اعرفه بقى عشان تعرفه هو ايه ان ان الناس وصلت من الضغط
ووصلوا المجتمع لايه يعني؟ انتم بعضكم ممكن يحسوا ان البنات ديت عندهم فراغ وبنات بقدر من السفه وكده بيشوفها بالطريقة دي بس لازم تشوفها من ناحية تانية شوف قد ايه الاحتياج الملح الضاغط
وصل لكتيبة عشرين تلاتين اربعين اخت يروحوا عشان يعملوا ده انت هتدنك شايفها كراجل ناقصات عقل ودين لكن مش هتشوف الملمح التاني ان هم وصلوا لدرجة ايه؟ الضغط النفسي الا فليتق الله الاباء والامهات
اتقوا ربنا بطلوا كل النهاردة يعني النهاردة مش بسهولة خالص انت مسلا من خمستاشر سنة من خمستاشر سنة ايه من عشر سنين من سبع سنين كنت ممكن ما يعديش شهر لما تدعى على
فرح واتنين وتلاتة صح النهاردة انت ممكن السنة كاملة تعدي لا تدع في فرح واحد النهاردة ان شان في واحد يتجوز عشان ولد يجتمع مع بنته ويتجوزه عاوزين ورا خمسميت ستميت الف
ده يشترط حاجات وده يشترط حاجات وده يعمل كزا وده يعمل كزا والدنيا بهدلة. ده احنا لو سلمنا اصلا ان العرسان موجودين وان الشباب موجودة. والكل مضغوط من ورا الستارة كله مضغوط والكل مكتئب الا من رحم ربي ولكل يعني الله
وبه عليم وانت شايفها بتبتسم وبتضحك وانت شايف الدنيا جميلة وتقول ما شاء الله على بنتي وبتاع والكلام ده كله. والبعض عاوز يجوزها اي شيلة كده وخلاص ربنا يلطف يعني نرجع نقول ان الشعور بالتقل فتلاقيه هو في الحاجات العادية قاعد مبسوط عادي جدا في مطعم تلاقيه مبسوط وبتاع والكلام ده لكن مجرد بس ما يقرأ ورده
نص ساعة تقيل يا شيخ تقيل عليا مش قادر قايمة بتسعميت الف والله هو الصراحة يعني طالما هو رضي بكده يستاهل. مم. طالما هو رضي بالرقم ده والقصة دي يستاهل الصراحة. هو ربنا ايه اكرمه باللي ادبوه بقى
فيبقى شعور الانسان بالتقل دي من العلامات نسأل الله السلامة كان مرة في حد من المشايخ اه كان تعبان فالراجل بس الاسعار غالية. ماشي الغالية انت رخصيها رخصيها وقل لي طلباتك
كان في حد من المشايخ مرة كان تعبان فحد من الشباب بيزوروا الضهر ازن او فراح مادد ايده فبيقول له يا شيخ يعني قومه من على السرير يعني. يقول له ايدك يلا شمال. قال له لا لا لا. قلة الصلاة
فبيقول له ليه؟ قال له اخاف اقومها وانا كسلان لان ربنا وصف الايه المنافقين لا يقومون لهذه العبادة اللي فيها كانت قرة عين رسول الله الا وهم كسالى فبيقول لي انا مش عاوز بيقول شف هو مريض اصلا بس بيقول له لأ ديت سيبني انا اقوم اعطيها دي مش عاوز احس بالكسل مش رغم ان هو لو سنده عادي بس هو بيدرب نفسه على معنى تاني خالص
فانك طبعا هنتكلم ايه على طول الخط هو كسلان مش مرة كانت تعبانة ولا مرتين ولا لا لا هو على طول الخط دايما الحاجات دي فيها كسل هل فيها تقل فيها
الخطورة ان الانسان يكون في الفخ ده من من الاعراض المؤشرات يعني هو الاعتزار للذنب. ان كل اما يعمل زنب ده انه يعتزر له ويقول لك اصل انا ويبرر له
هي بتعمل حاجات غلط وتقول لك اصل انا اه هعمل ايه؟ وهو مش مهتم بي. فانا بعمل حاجات غلط وبتاع الكلام ده كله فيها مبررات والتاني بيمد ايده وياخد حاجات ليه؟ اصل والدي مش مهتم بيا مش بيصرف علي. فانا بسرق
فكل واحد قاعد عمال يبرر ببرر للخطأ اللي هو بيقع فيه والتاني بيتفرج على حاجات غلط اصل آآ مهتم بالاولاد ومش مهتمة بي كنت دايما اقول للشباب اللي بيقعوا في الحاجات ديت او بيبرروا بالطريقة ديت بريحه واقول له بص ابدأ من النقطة ديت. كل تبرير
لن ينفعك فابرك لما تقوله ما تقولوش في الدنيا سهلة فاهمين الفكرة دي كل تبرير هتقولوا مش هينفعك في قبرك ما تقولوش في الدنيا يعني في واحد عمل غلط يقول لك اصل انا اصل هم حد كله ضاغط علي وما حدش مهتم بي جميل
لو انت دخلت قبرك وهتتحاسب على الموضوع ده. انت جيت وانت بتتفرجي على الحاجات الغلط؟ وليه كنت بتتساهلي في كزا؟ اصل آآ مش عارف ايه بابا وماما اخويا وبتاع كانوا بيزعلوني
اما ييجوا هم بقى نحاسبهم. لكن انت برضو كنت بتعمل غلط ليه اصل انا كنت ببقى تعبان لا كان قدرنا في قلبك ليس قدرا عالي الم تقدر الله حق قدره
نعد ده الملف من ضمن الحاجات الانسياق في عمل المكروهات يعني ايه مكروه؟ يعني ربنا لا يحبه ربنا لا يحبه عما نلاقيك على طول كل شوية تعمل المكروهات ولا فارق معك
ليه يا عم بتعمل كده عادي يعني مش يهل فيها هو حرام مكروهة وكده كده انا مش باخد سيئات عليه ايوة بس ده من علامات ان فيه مرض انك قريب جدا من الغلط
واخدين بالكم فنسأل الله سبحانه وتعالى ان يسددنا واياكم لكل خير. وينفع بنا وبكم حيثما كنا وكنتم بصيت في الساعة لقيت نفسي عديت ساعة كنت نفسي اتكلم النهاردة في الاسباب والعلاج
احنا قلنا الاعراض الاعراض يعني ايه يعني علامات ان المرض ده موجود قلنا بعضها ماشي فنسأل الله التيسير. طيب بالنسبة لمحمد بقى اللي ايه برضه مش عاوز يسمع كلامي انا في رابع هندسة ومش عارف ايه. بص يا محمد اسألني السؤال ده بعد ما تخلص هندسة. اتفقنا
خلص هندسة وبتقدير كويس بعدها سألني السؤال ده انا هساعدك اتفقنا اتفقنا على الا نختلف نتفق خلاص انت قاعد تقول عشان تبقى زيك ومش زيك. اول حاجة تبقى ما تبقاش زيي
فهتبقى احسن ان شاء الله. طيب اول ما تخلص هندسة تبقى من الاوائل بلاش من الاوائل من الناس اللي ايه انك تكون في تخصصك قوي ليه؟ لان لو الام احتاجتك تلاقي حد متخصص قوي. مش واحد فاشل في هندسة
يعني الام دلوقتي لو محتاجة حد مهندس يستفيد منه هتكلم مين؟ هتكلم واحد قوي في مجاله لو واحد مبرمج قوي هنقول له ايه؟ عاوزين نعمل تطبيق مصحف عاوزين نعمل كزا فلازم يكون قوي لكن لو لقيناه مبرمج ضايع
مش هنعرف نستفيد منه من الام في الامة فالنهاردة انت وانت في تخصصك لما تكون قوي تكون ساهم في كنانة الامة ترمي بك حيث شئت خلاص طبعا الاب اللي قاعد عمال يقول لبنته وشفتي هو اللي قال اهو مش ده اللي انت بتسمعي له
خشي زاكري ايوة خلينا بقى نقفل بقى القفلة هي هتخش تزاكر على ايه؟ ان هي هتكون قوية للام مش قوية لحضرتك ولا للعيادة دهون قوية للامة اتفقنا؟ يعني ايه تقصدي؟ هقصد بقى بعد ما تتخرج هتكلم مع حضرتك في الموضوع ده
ربنا يسترنا واياكم. واسأل الله سبحانه وتعالى ان ينفع بنا وبكم واسأل الله سبحانه وتعالى ان يستر نساء المسلمين واسأل الله ان يعني يبارك لكل من تريد ان تقتدي بامهات المؤمنين
وان ييسرها لهذا الخير وان يلم الباطنها ويجعله خير من ظاهرها وان يكسوها جمالا باطنا ويثقل موازينه ويرضي اه اهلها واسأل الله سبحانه وتعالى ان يهدي اهله وآآ ان يغفر لكل من ييسر على محارمه
هذه العبادة جميل ان بنتك او ابنك او بنتك او او زوجتك عاوزة العبادة دي واحدة بتقول لك انا عاوزة اقرب من فاطمة بنت محمد صلى الله عليه وسلم. تقول لك انا عاوز اقرب من خديجة زوجة محمد
اريد ان اورد من او اقرب من زينب ليه ليه ليه انت ليه انت عامل حجاب لها في الباب ده؟ ليه مانعها تخيل كده ان زينب رضي الله عنه وجويرية رضي الله عنها
وعائشة رضي الله عنها وابيها ابو بكر وحفصة رضي الله عنها وابيها عمر. الناس دي واقفة وبنتك عاوزة تنتقل من الجسر ده وتعدي الكوبري تروح الناحية التانية تقف معهم ويلاقوك انك قاعد اومال تتبرق لها
ومامتها تشد من شعرها وتقول اقسم بالله لو عملت لنعمل ونعمل ونعمل ونعمل هيقولوا عليك ايه هيقولوا هذا عبد يحبنا هيقولوا ان الراجل ده بيحبنا ولا الراجل ده مش مننا
فربنا يحفظكم ويثبتكم وآآ يعافيكم وصدقوني يا جماعة النقاب مش هيمنعها ان هي تتجوز مستحيل تمد يدك وتبايع هزا الدين سم يضيعك هزا الدين وما ينفعش تتعامل مع ربنا تعامل المجرب. لأ ده انت تعامله معاملة اليقين
انت موقن معامل الموقن انا موقن في ان الله سبحانه وتعالى لن يضيع ابنتي والفلسفة بتاعة ان لأ هتروحي ورا الشمس ومش عارف هيحصلك ومش هيحصلك يا سيدي خلاص الكلام ده
احنا عديناه خلاص احنا في تلاتة وعشرين الكلام ده مش هينطلي على اي حد ربنا يحفزكم ويسترنا واياكم واسأل الله ان يثبتنا واياكم على الخير. ليه قلت الكلام ده؟ عشان في ناس كتيرة قاعدة امال تدعي لي. تقول لي ادع لي ان ربنا ايه
ان عاوز البس النقاب وزوجي مانعني انا عاوز البس النقاب وماما مانعاني كل ام مانعة بنتها من النقاب تخيلي يوم القيامة انك تسألي بين يدي الله ويشاهد هذا السؤال رسول الله صلى الله عليه وسلم
وتتسألي لماذا لماذا منعت هذه الامة تلك العبادة هتقول ايه انت هتقول ايه امام عيد بين يدي الله؟ تقول له يا رب ده كان تشدد انا شايف ان ده كان تشدد انت شرعته
هتقول له كده انا محسن الظن انك بتحب ربنا وعمرك ما هتقول كده وان هي مجرد بس ايه شوية مشوشات وشوية اشكالات موجودة حاليا ان شاء الله ربنا يعينك انا بقول لكل ام وكل اب وكل زوج مانع
بنته او مراته او اخته من الحاجة دي هطلب منك طلب مش هقول لك خليها تلبس ولا ما تلبسش هقول لك حاجة واحدة ممكن حضرتك تيجي بالليل وما حدش شايفك
وتصلي ركعتين تقول له يا رب لو كان هذا يرضيك واحب اليك اشرح صدري له يا رب انا لا اريد ان اكون حجاب وعائق لتلك الفتاة يا رب الاحب ليك
يسره وارسل لي رسايل بالاحب ليك وابكي لربنا وخليك صادق واطلب الطلب ده منه بصدق خلاص اطلب الطلب ده وانا بنصح البنات ان يطلبوا من باباهم الطلب ده ومن مامتهم الطلب ده ولها امي طيب
ممكن اطلب من حضرتك طلب ان حضرتك تصلي ركعتين وحضرتك اطلبي من ربنا قولي له يا رب انا طالبة انك ترشدني لما تحب خلاص اعملوا الكلام ده ورغبوا والدتكم ووالدكم وازواجكم ان اعملوا الحاجة دي
وان شاء الله بازن الله يعني ستجد الخير حتى ولو لم يوافقه يكفي ان هو عرف ان في حاجة اسمها ان في الاشكال في الحاجات الاشكالات اللي زي دي انا اروح
آآ افوض ربي في هذا الباب وان يلجأ الى الله سبحانه وتعالى وكان اذا حزبه امر فزع الى الصلاة وان يبدأ بقى يتربى على حسن المعاملة فنسأل الله سبحانه وتعالى ان ينصرنا واياكم ويسددنا واياكم لكل خير. جزاكم الله خيرا. السلام عليكم ورحمة الله